b'\n_START_ARTICLE_\nAvaruusromua\n_START_PARAGRAPH_\nAvaruusromua on kokeellisen ja elektronisen musiikin erikoisohjelma, jota on l\xc3\xa4hetetty Yleisradion eri radiokanavilla vuodesta 1990 l\xc3\xa4htien._NEWLINE_Vuosina 1990-2002 Avaruusromua l\xc3\xa4hetettiin Radiomafiassa, vuosina 2003-2004 YleQ:ssa, ja vuodesta 2005 l\xc3\xa4htien ohjelmaa on l\xc3\xa4hetetty Yle Radio 1:ss\xc3\xa4. 25-vuotisjuhlal\xc3\xa4hetys 7. kes\xc3\xa4kuuta 2015 l\xc3\xa4hetettiin my\xc3\xb6s televisiosta, Yle Teema -kanavalla. Avaruusromun ensimm\xc3\xa4inen l\xc3\xa4hetys oli sunnuntaina 3. kes\xc3\xa4kuuta 1990. Ohjelman toimittajana on Jukka Mikkola._NEWLINE_Periaatteessa Avaruusromua on juonnettu musiikkiohjelma, mutta vuosien mittaan ohjelmassa on kuultu my\xc3\xb6s haastatteluja, esimerkiksi Bob Moog, Morton Subotnick, Brian Eno, Edgar Froese (Tangerine Dream), Ralf H\xc3\xbctter (Kraftwerk), Alex Paterson (The Orb), Esa Kotilainen, Nemesis, Pan Sonic, Pekka Airaksinen ja Erkki Kurenniemi. Avaruusromussa on my\xc3\xb6s s\xc3\xa4\xc3\xa4nn\xc3\xb6llisesti soitettu kuuntelijoiden l\xc3\xa4hett\xc3\xa4mi\xc3\xa4 demoja._NEWLINE_Avaruusromussa soitettua musiikkia voi kutsua ambientiksi, mutta my\xc3\xb6s elektroniseksi musiikiksi tai nykymusiikiksi, joskus my\xc3\xb6s kokeelliseksi musiikiksi, undergroundiksi tai avantgardeksi._NEWLINE_Avaruusromua l\xc3\xa4hetet\xc3\xa4\xc3\xa4n sunnuntaisin klo 22.05\xe2\x80\x9323.05 Yle Radio 1:ss\xc3\xa4.'